**KRITERIJUMI OCJENJIVANJA**

**PREDMET:** Likovna kultura

**PREDMETNI NASTAVNIK/CA:** Željka Jovićević

**I Kriterijumi ocjenjivanja: smjernice prema priručniku[[1]](#footnote-1)**

**Praćenje** predstavlja kontinuirano prikupljanje podataka o napredovanju učenika u nastavi na osnovu prethodno utvrđenih elemenata i kriterija ocjenjivanja. Uključuje niz tehnika i instrumenata praćenja aktivnosti učenika u nastavi (protokoli, upitnici i sl).

**Provjeravanje** je aktivnost nastavnika koja se odnosi na procjenu dostignutog nivoa znanja i kompetencija učenika u određenoj oblasti na početku, tokom i na kraju učenja. Provjera može biti usmena, pismena ili kombinovana, a kao rezultat ima ocjenu nivoa znanja i kompetencija učenika.

**Ocjenjivanje** (u užem značenju) je davanje brojčanog (ili opisnog) izraza−ocjene za postignute rezultate učenja na osnovu prethodno utvrđenih elemenata i kriterija ocjenjivanja.

**Elementi** ocjenjivanja odgovaraju na pitanje: Šta je predmet praćenja, provjeravanja i ocjenjivanja učenika u nastavi određenog predmeta, npr. znanje, zalaganje, komunikacija, saradnja i sl?

**Kriteriji** ocjenjivanja predstavljaju indikatore, pokazatelje postignuća učenika na različitim nivoima usvojenosti programa.

**Oblici** ocjenjivanja odgovaraju na pitanje: Kako se prati i provjerava učenik u nastavi određenog predmeta? (Na primjer, usmeno−putem razgovora, diskusija, izlaganjem; pismeno−petominutni test, pismeni zadaci–esej, testovi objektivnog tipa i sl. i kombinovano−praktični ili/i izvedbeni zadaci).

**II Ocjenjivanje u funkciji razvoja učenika**

Ocjenjivanje treba da bude u funkciji razvoja učenika, da ga motiviše i podstiče da uči, i u funkciji unapređenja nastave, da na osnovu podataka prikupljenih u procesu ocjenjivanja, nastavnik donosi racionalne odluke o unapređenje vlastite nastavne prakse i učenja u školi.

Da bi ocjenjivanje bilo u funkciji razvoja učenika i unapređivanja učenja, ono treba da postane sastavni dio procesa planiranja nastave i sastavni dio procesa učenja. To podrazumijeva NASTAVNU PRAKSU gdje se ocjenjivanje planira u sklopu drugih oblika planiranja i pripremanja nastave; gdje se aktivnost učenika stalno i kontinuirano prati i registruje; gdje se informacije prikupljene u procesu ocjenjivanja koriste za unapređivanje sopstvene nastavne prakse i učenja.

**Ocjenjivanje** treba da bude:

* **Objektivno** – da počiva na jasnim, unaprijed utvrđenim kriterijima (kriterijsko ocjenjivanje)
* **Kontinuirano** – podrazumijeva niz različitih postupaka koji onda rezultiraju kumulativnom procjenom
* **Integrisano** – uključeno u proces nastave/učenja, sprovodi se stalno, na svim časovima i u svim situacijama
* **Sveobuhvatno** – usklađeno sa ciljevima učenja i usmjereno na različite aspekte napredovanja učenika (znanje, vještine, odnos učenika prema obavezama i sl.)
* **Raznovrsno** – podrazumijeva upotrebu različitih, u odnosu na uzrast i predmet prilagođenih oblika praćenja i provjeravanja učenika
* **Planirano** – integralni je dio planiranja nastave/učenja u školi

**III Nivoi/vrste znanja**

**VIŠI NIVO** – evaluacija i sinteza; učenik samostalno kombinuje i kreira neku novu cjelinu od postojećeg znanja, ima izraženo stvaralačko i kritičko mišljenje; ocjenjuje, predlaže, razvija

**Učenik/ca treba da**: smisli, kreira, dizajnira, ocijeni, presudi, riješi, predloži, proizvede

**Zalaganje na času**: učenik je uvijek zainteresovan i aktivno uključen, često postavlja pitanja i ima konstruktivne predloge na času, samostalno i na vrije odrađuje zadatke i domaće zadatke

**SREDNJI NIVO** – analiza i primjena; učenik naučene informacije analizira, rastavlja, upoređuje; razlikuje, povezuje, klasifikuje

**Učenik/ca treba da**: uporedi, grupiše, sortira, raščlani, pronađe vezu, odredi sličnosti i razlike, primjeni, demontrira, izvede, sprovede

**Zalaganje na času**: učenik je povremeno zainteresovan i aktivan na času, povremeno postavlja pitanja, izvršava obaveze i radi domaće zadatke, potrebno mu je skrenuti pažnju na pojedine propuste

**OSNOVNI NIVO** – razumijevanje i znanje; učenik doslovno prepozna, ponovi, prepriča naučeni sadržaj; navodi, objašnjava, opisuje

**Učenik/ca treba da**: ponovi, nabroji, identifikuje, prepozna, opiše, ilustruje

**Zalaganja na času**: učenik je ponekad zainteresovan i aktivan na času, rijetko ili nikad ne postavlja pitanja, rijetko daje predloge na času, svoje obaveze završava tek nakon upozorenja

**IV Ciljevi učenja i elementi učenja, praćenja i ocjenjivanja učenika u kontekstu predmeta likovne kulture, muzičke kulture i fizičkog vaspitanja**

Kod predmeta koji u školskom kurikulumu reprezentuju pojedine vještine, elementi praćenja i ocjenjivanja su nešto drugačiji. Pored odnosa učenika prema radu i nastavi, kao posebni elementi praćenja i ocjenjivanja pojavljuju se pojedine vještine, npr:

* u nastavi **Likovne kulture**: poznavanje i razumijevanje i likovnih tehnika, materijala, sredstava i postupaka i njihovu primjenu; izražavanje estetskih vrijednosti i kritičkog mišljenja;
* u nastavi **Muzičke kulture**: slušanje, izvođenje, stvaranje;
* u nastavi **Fizičkog vaspitanja**: motorička znanja, vještine i sposobnosti.

**V Vještine koje dolaze do izražaja u predmetima likovna kultura, muzička kultura, fizičko vaspitanje, informatika**

**Praktične i psihomotorne vještine**

Psihomotorne vještine imaju:

**PRAKTIČAN**, vidljivi dio (izvođenje: crtanje, slikanje, sviranje, nastup)

**MENTALNI**, spolja nevidljivi dio (izbor boja, određivanje visine tona, izbor odgovarajućeg materijala, kompozicije i sl)

Dolaze do izražaja u predmetima kao što su:

**Likovna kultura** (slikanje, crtanje, vajanje)

**Muzička kultura** (sviranje...)

**Fizičko vaspitanje** (igranje...)

**Informatika** (obrada podataka putem EXCEL programa)

Najbolji način **praćenja** i **ocjenjivanja** u ovoj kategoriji ciljeva je IZVOĐENJE i praktično je isti kao u slučaju navedenom za proceduralno znanje, s tim što se sada utvrđuje i:

* **kvalitet** izvedene radnje (kvalitet crteža, pjevanja, igranja, sviranja...)
* razumijevanje **smisla** **radnje**, npr. zbog čega je učenik nešto uradio na taj način?

**VI Kako procjenjujemo psihomotorne vještine?**

Psihomotorne vještine posebno dolaze do izražaja u predmetima:

**Likovna kultura** (slikanje, crtanje...)

**Muzička** **kultura** (pjevanje, sviranje...)

**Fizičko** **vaspitanje** (izvođenje dvokoraka, igranje odbojke...)

Prilikom utvrđivanja indikatora kvaliteta u ovom području, važno je poći od činjenice da psihomotorne vještine imaju svoj vidljiv, **praktičan** dio (tačnost, preciznost i brzina izvođenja neke radnje: skoka u dalj, crtanja, slikanja, sviranja, nastupa i sl), ali i svoj **mentalni** dio (izbor boja, ritam, visina tona, izbor odgovarajućeg materijala, kompozicija i sl).

Zbog svoje složenosti, procjenjivanje psihomotornih vještina je veoma delikatan zadatak i uključuje utvrđivanje:

* **znanja i razumijevanja** izvođenja radnje (poznavanje izvođenja radnje, svih koraka i njenog smisla)
* **samo izvođenje radnje** (tačnost, preciznost i brzina sa kojom se radnja izvodi)
* **utvrđivanje kvaliteta izvedenog** (umjetničkim dojam, sklad, ljepota, smisao i sl)

**Šta se procjenjuje?**

* Da li učenik zna postupak izvođenja
* Razumijevanje smisla radnje
* Da li može da izvede željenu radnju
* Sa kojom preciznošću i brzinom izvodi radnju
* Kvalitet izvedene radnje

Psihomotorne vještine procjenjuju se na različite načine i uz pomoć različitih instrumenata. Usmenim i pismenim ispitivanjem provjeravamo poznavanje i razumijevanje postupka izvođenja radnje (kako se radnja izvodi); posmatranjem uz pomoć različitih instrumenata, protokola i ček-lista pratimo tačnost, brzinu i preciznost izvođenja radnje; posmatranjem i analiziranjem procjenjujemo kvalitet izvedenog, opet uz pomoć različitih, unaprijed pripremljenih instrumenata: ček-lista, protokola posmatranja i sl.

**VII Vrednovanje obrazovno–vaspitnih ishoda u predmetu Likovna kultura[[2]](#footnote-2)**

Vrednovanje obrazovno-vaspitnih ishoda u nastavi **Likovne kulture** kompleksno je i obuhvata više aspekata praćenja rada učenika.

Kriterijumi za vrjednovanje i procjenu postignuća obuhvataju:

- praćenje zalaganja i aktivnosti učenika u procesu nastave;

- praćenje napredovanja učenika u skladu sa njegovim mogućnostima;

- vrjednovanje rješavanja likovnih problema;

- samovrednovanje i vrednovanje rada drugih učenika;

- aktivnost učenika prilokom rada u paru i rada u grupi;

- učešće učenika u raspravama tokom procesa rada;

- poznavanje i korišćenje likovnih pojmova;

- poznavanje i upotreba likovnih materijala i tehnika;

- portfolio učenika koji obuhvata: skice, vježbe, kreativne radove učenika.

Prilikom procesa vrednovanja nastavnik/ca treba da uzme u obzir i redovnost u donošenju pribora za rad, zainteresovanost tokom procesa rada, samostalnost, sposobnost kritičkog mišljenja, istrajnost u radu, pokretanje vlastitih inicijativa, originalnost ideja, itd.

**PRIPREMANJE NASTAVE/UČENJA, PRAĆENJA I PROVJERAVANJE UČENIKA IZ PREDMETA LIKOVNA KULTURA**

|  |  |  |  |  |  |
| --- | --- | --- | --- | --- | --- |
| **OBLASTI UČENJA** za VI, VII, VIII i IX razred | **CRTANJE** | | | | |
| **ISHODI UČENJA** (kriterijumi učenja i ocjenjivanja) **po razredima** | **Osnovni nivo**  *Uz pomoć nastavnika/ce:* | | **Srednji nivo**  *Uz minimalne sugestije nastavnika/ce:* | | **Viši nivo**  *Bez pomoći nastavnika/ce:* |
| **VI RAZRED** | NAVEDE tipove linija u crtežu i ukratko objasni ravnozežu u crtežu;  IZVEDE jednostavan crtež koristeći konturne/strukturne linije;  STVARA ravnotežu u crtežu | | PREPOZNA konturne i strukturne linije i NAVEDE njihove ključne karakteristike;  OBJASNI pojmove asimetrične i simetrične ravnoteže u crtežu;  UPOTRIJEBI različite vrste konturnih i strukturnih linija u crtežu;  U crtežima PRIMJENJUJE asimetričnu i simetričnu ravnotežu | | UPOREDI I ANALIZIRA različite vrste linija, sa posebnim naglaskom na konturne i strukturne;  DEFINIŠE asimetriju i simetriju i navede primjere za iste;  NAVEDE primjere upotrebe konturnih i strukturnih linija;  REALIZUJE originalan crtež sa upotrebom različitih vrsta konturnih i strukturnih linija;  REALIZUJE crteže sa primjerima asimetrične i simetrične kompozicije na originalan način |
| **VII RAZRED** | IDENTIFIKUJE asimetriju i simetriju, NAVEDE značenje pojma ornament;  NACRTA jednostavan rad sa svedenim ornamentalnim motivima;  NACRTA rad sa asimetričnom ili simetričnom kompozicijom | | NAPRAVI RAZLIKU između asimetrije i simetrije, OBJASNI pojam ornamenta i navede različite vrste;  USPJEŠNO PRIMJENI simetriju i asimetriju u crtežu;  OSMIŠLJAVA I REALIZUJE ornament za određenu namjenu | | OCIJENI I ESTETSKI PROCIJENI ulogu ornamenta u kulturi, folkloru i arhitekturi;  PRECIZNO definiše pojam ornamenta, simetrije i asimetrije u kompoziciji;  NAVODI primjere različitih vrsta ornamenata iz okruženja;  Uspješno i originalno OSMIŠLJAVA I IZVODI ornament za određenu namjenu  CRTA originalno rješenje za asimetričnu i simetričnu kompoziciju |
| **VIII RAZRED** | PREPOZNA i UKRATKO OBJASNI pojam perspektive i intenziteta linija, kao i tonske modelacije u crtežu;  CRTA jednostavan rad primjenjujući neke odlike perspektive;  CRTA jednostavan rad primjenjujući neke elemente tonske modelacije i gradacije | | NAVEDE I OBJASNI ključne karakteristike perspektive u crtežu, kao i način mijenjanja intenziteta linija u istom;  DEFINIŠE tonsku modelaciju i gradaciju;  Upotrebljava različite intenzitete linija i stvara perspektivu u crteži;  PRIMJENJUJE pravila tonske modelacije i gradacije u crtežu | | UOČI I OBJASNI razliku između tonske modelacije i gradacije, navodeći primjere za svaku;  DEFINIŠE I ANALIZIRA različite vrste linija u svrhu stvaranja perspektive;  VJEŠTO STVARA iluziju prostora koristeći se tonskom modelacijom i gradacijom  Mijenjajući intenzitete linija KREIRA originalnu kompoziciju sa postignutom perspektivom |
| **IX RAZRED** | UKRATKO OPIŠE pojmove linearne perspektive, zlatnog presjeka i proporcija;  NACRTA jednostavan rad sa elementima linearne perspektive;  NACRTA jednostavan rad sa elementima zlatnog presjeka i/ili ljudskih proporcija | | UPOREDI I OBJASNI pojmove linearne perspektive, zlatnog presjeka i proporcija;  OBJASNI očište i liniju horizonta u perspektivi, i način njihovog dobijanja;  PRIMIJENI ključne aspekte linearne perspektive u crtežu;  PRIMJENI elemente zlatnog presjeka i ljudskih proporcija u crtežu | | OBJAŠNJAVA I ANALIZIRA pojmove linearne perspektive, očišta, linije horizonta, zlatnog presjeka i proporcija, navodeći primjere za iste;  OBJAŠNJAVA, PRONALAZI I ANALIZIRA pravila linearne perspektive u djelima likovne umjetnosti;  KREATIVNO I ORIGINALNO se koristi principima zlatnog presjeka i proporcija u crtežu;  KREIRA crtež vješto koristeći pravila linearne perspektive |
| **AKTIVNOSTI UČENJA** | - kroz djela iz istorije likovne umjetnosti i učeničke radove usvaja pojmove: linija, konturne/strukturne linije, simetrija/asimetrija, ornament, intenziteti i vrste linija, tonska modelacija i gradacija u crtežu, linearna perspektiva, zlatni presjek i proporcije (čas teorije);  - izvodi crtež sa motivom pejzaža, mrtve prirode, portreta, ukrasa/ornamenta;  - međusobno i sa nastavnikom/com diskutuju o postignutim rezultatima, estetski procjenjuju učeničke radove, procjenjuju uspješnost izvedenosti | | | | |
| **PRAĆENJE** | -kako razumije pojmove: linije, konturne/strukturne linije, simetrije/asimetrije, ornamenta, intenziteta i vrsta linija, tonske modelacije i gradacije u crtežu, linearne perspektive, zlatnog presjeka i proporcija;  -koliko se uključuje u diskusije na času;  -koliko se angažuje i trudi u izvođenju zadate teme crtačkim tehnikama;  -koliko sarađuje, komunicira i estetski procjenjuje svoj rad i radove drugih učenika | | | | |
| **PROVJERAVANJE** (zadaci za provjeru) | / | / | | / | |
| **OBLICI PRAĆENJA I PROVJERAVANJA** | - PROTOKOL praćenja zalaganja i aktivnosti učenika u procesu nastave, ali i praćenja napredovanja učenika u skladu sa njegovim mogućnostima kao i praćenje učešća u diskusijama;  - USMENA provjera znanja o značenju likovnih pojmova, poznavanju likovnih materijala i tehnika;  - PREGLED učeničkog portfolia (skice, vježbe, likovni zadaci) | | | | |

|  |  |  |  |  |  |
| --- | --- | --- | --- | --- | --- |
| **OBLASTI UČENJA** za VI, VII, VIII i IX razred | **SLIKANJE** | | | | |
| **ISHODI UČENJA** (kriterijumi učenja i ocjenjivanja) **po razredima** | **Osnovni nivo**  *Uz pomoć nastavnika/ce:* | | **Srednji nivo**  *Uz minimalne sugestije nastavnika/ce:* | | **Viši nivo**  *Bez pomoći nastavnika/ce:* |
| **VI RAZRED** | PREPOZNA valer u slici i PONOVI vrste štafelajnog i zidnog slikarstva;  NASLIKA jednostavan rad sa elementima valera | | PREPOZNA I NAVEDE primjere zidnog i štafelajnog slikarstva;  ODREDI značaj i značenje valera u slici;  PRIMIJENI valerske vrijednosti u slici | | UPOREDI I ANALIZIRA različite primjere zidnog i štafelajnog slikarstva;  OCIJENI značaj valera u slici;  Uspješno i originalno SMISLI I REALIZUJE sliku sa valerskim vrijednostima |
| **VII RAZRED** | IDENTIFIKUJE harmoniju/disharmoniju i komplementarne odnose u slici;  NASLIKA jednostavan rad elementima kontrasta u slici | | NAPRAVI RAZLIKU između harmonije i disharmonije i OBJASNI komplementarne odnose;  USPJEŠNO PRIMJENI komplementarne odnose u slici | | OCIJENI I ESTETSKI PROCIJENI ulogu disharmonije i harmonije u slici;  Uspješno i originalno REALIZUJE sliku sa komplementarnim odnosima |
| **VIII RAZRED** | PREPOZNA vazdušnu perspektivu u slici;  NASLIKA jednostavan rad primjenjujući neke odlike vazdušne perspektive | | NAVEDE I OBJASNI ključne karakteristike vazdušne perspektive u slici;  PRIMIJENI pravila vazdušne perspektive u slici | | PROCIJENI upotrebu vazdušne perspketive u slikarstvu navodeći primjere;  KREATIVNO, ORIGINALNO I BRZO izvodi vazdušnu perspektivu u slici |
| **IX RAZRED** | UKRATKO OPIŠE psihološko značenje boja i tonsko/kolorističko slikanje;  NASLIKA jednostavan koristeći se tonskim/kolorističkim slikanjem | | UPOREDI I OBJASNI različite vrste psihološkog značenja boja i NAPRAVI RAZLIKU između tonskog i kolorističkog slikanja;  PRIMIJENI ključne aspekte psihologije boja i tonskog/kolorističkog principa slikanja | | OCIJENJUJE različita psihološka dejstva boja, NAVODI primjere i jasno ANALIZIRA razliku između tonskog i kolorističkog slikanja;  KREATIVNO I ORIGINALNO se koristi principima tonskog/kolorističkog slikanja |
| **AKTIVNOSTI UČENJA** | - kroz djela iz istorije likovne umjetnosti i učeničke radove usvaja pojmove: valer, štafelajno/zidno slikarstvo, harmonija/disharmonija, komplementarni odnosi, vazdušna perspektiva, psihološko dejstvo boja, tonsko/kolorističko slikanje (čas teorije);  - izvodi sliku sa motivom pejzaža, mrtve prirode, portreta;  - međusobno i sa nastavnikom/com diskutuju o postignutim rezultatima, estetski procjenjuju učeničke radove, procjenjuju uspješnost izvedenosti | | | | |
| **PRAĆENJE** | -kako razumije pojmove: valera, štafelajnog i zidnog slikarstva, harmonije/disharmonije, komplementarnih odnosa, vazdušne perspektive, tonskog/kolorističkog slikanja;  -koliko se uključuje u diskusije na času;  -koliko se angažuje i trudi u izvođenju zadate teme slikarskim tehnikama;  -koliko sarađuje, komunicira i estetski procjenjuje svoj rad i radove drugih učenika | | | | |
| **PROVJERAVANJE** (zadaci za provjeru) | / | / | | / | |
| **OBLICI PRAĆENJA I PROVJERAVANJA** | - PROTOKOL praćenja zalaganja i aktivnosti učenika u procesu nastave, ali i praćenja napredovanja učenika u skladu sa njegovim mogućnostima kao i praćenje učešća u diskusijama;  - USMENA provjera znanja o značenju likovnih pojmova, poznavanju likovnih materijala i tehnika;  - PREGLED učeničkog portfolia (skice, vježbe, likovni zadaci) | | | | |

|  |  |  |  |  |  |
| --- | --- | --- | --- | --- | --- |
| **OBLASTI UČENJA** za VI, VII, VIII i IX razred | **VAJANJE** | | | | |
| **ISHODI UČENJA** (kriterijumi učenja i ocjenjivanja) **po razredima** | **Osnovni nivo**  *Uz pomoć nastavnika/ce:* | | **Srednji nivo**  *Uz minimalne sugestije nastavnika/ce:* | | **Viši nivo**  *Bez pomoći nastavnika/ce:* |
| **VI RAZRED** | PREPOZNA pokret u skulpturi i RAZAZNAJE meke i tvrde vajarske materijale;  IZVAJA jednostavan rad od mekih materijala | | PREPOZNA I NAVEDE pokret u skulpturi, meke i tvrde vajarske materijale;  IZVAJA skulpturu sa elementima pokreta | | UPOREDI I ANALIZIRA različite primjere mekih i tvrdih vajarskih materijala;  OCIJENI značaj pokreta u skulpturi;  Originalno REALIZUJE skulpturu sa nagovještajem pokreta |
| **VII RAZRED** | PREPOZNA djelo pune plastike i reljef;  IZVAJA jednostavan reljef i djelo pune plastike | | NAPRAVI RAZLIKU između djela pune plastike i reljefa;  USPJEŠNO PRIMJENI odlike pune plastike i reljefa u skulpturi | | OCIJENI osnovne elemente reljefa i pune plastike;  Uspješno i originalno REALIZUJE skulpturu – djelo pune plastike i reljef |
| **VIII RAZRED** | PREPOZNA reljefni/arhitektonski kip i keramičko vajarstvo;  IZVAJA jednostavnu skulpturu – puni plastični kip | | NAVEDE I OBJASNI ključne razlike između reljefnog i arhitektonskog kipa, kao i odlike keramičke skulpture;  PRIMIJENI pravila modelovanja punog plastičnog kipa u skulpturi | | PROCIJENI ključne razlike između reljefnog i arhitektonskog kipa, navodeći primjere  OBJASNI karakteristike keramičke skulpture; KREATIVNO I BRZO modeluje skulpturu punog plastičnog kipa |
| **IX RAZRED** | UKRATKO OPIŠE pojam vajarskog prostora, volumena i pokretne skulpture;  NAPRAVI jednostavnu pokretnu skulpturu – mobile | | UPOREDI I OBJASNI različite vrste vajarskog prostora i volumena;  NAPRAVI RAZLIKU ambijentalne skulpture i pokretne;  PRIMIJENI ključne aspekte pokretne skulpture u djelu | | PROCJENJUJE različite vrste vajarskog porostora i volumena;  NAVODI primjere i jasno ANALIZIRA razliku između ambijentalne i pokretne skulpture;  KREATIVNO I ORIGINALNO pristupa realizaciji pokretne skulpturu |
| **AKTIVNOSTI UČENJA** | - kroz djela iz istorije likovne umjetnosti i učeničke radove usvaja pojmove: pokret u skulpturi, meki i tvrdi vajarski materijali, djelo pune plastike, reljef, reljefni/arhitektonski kip, keramičko vajarstvo, ambijentalna skulptura, pokretna skulptura – *mobile* (čas teorije);  - izvodi skulpturu ili reljef sa motivom portreta, figure, ljudske figure u pokretu, pokretnu skulpturu od kombinovanih materijala;  - međusobno i sa nastavnikom/com diskutuju o postignutim rezultatima, estetski procjenjuju učeničke radove, procjenjuju uspješnost izvedenosti | | | | |
| **PRAĆENJE** | -kako razumije pojmove: pokret u skulpturi, meki i tvrdi vajarski materijali, djelo pune plastike, reljef, reljefni/arhitektonski kip, keramičko vajarstvo, ambijentalna skulptura, pokretna skulptura – *mobile*;  -koliko se uključuje u diskusije na času;  -koliko se angažuje i trudi u izvođenju zadate teme vajarskim tehnikama;  -koliko sarađuje, komunicira i estetski procjenjuje svoj rad i radove drugih učenika | | | | |
| **PROVJERAVANJE** (zadaci za provjeru) | / | / | | / | |
| **OBLICI PRAĆENJA I PROVJERAVANJA** | - PROTOKOL praćenja zalaganja i aktivnosti učenika u procesu nastave, ali i praćenja napredovanja učenika u skladu sa njegovim mogućnostima kao i praćenje učešća u diskusijama;  - USMENA provjera znanja o značenju likovnih pojmova, poznavanju likovnih materijala i tehnika;  - PREGLED učeničkog portfolia (skice, vježbe, likovni zadaci) | | | | |

|  |  |  |  |  |  |
| --- | --- | --- | --- | --- | --- |
| **OBLASTI UČENJA** za VI, VII, VIII i IX razred | **PROSTORNO OBLIKOVANJE** | | | | |
| **ISHODI UČENJA** (kriterijumi učenja i ocjenjivanja) **po razredima** | **Osnovni nivo**  *Uz pomoć nastavnika/ce:* | | **Srednji nivo**  *Uz minimalne sugestije nastavnika/ce:* | | **Viši nivo**  *Bez pomoći nastavnika/ce:* |
| **VI RAZRED** | USVOJI I PREPOZNA pojmove prostor, građevinarstvo, arhitektura;  SKICIRA I IZRADI jednostavnu maketu građevine | | PREPOZNA I NAVEDE primjere arhitekture, građevinarstva;  OBJASNI pojmove skica, maketa, arhitektonsko djelo, prostor  SKICIRA i IZRADI maketu građevine primjenjujući arhitektonske elemente | | UPOREDI I ANALIZIRA različite primjere arhitekture i građevinarstva;  DEFINIŠE pojmove prostor, maketa, skica, arhitektonsko djelo;  SKICIRA i IZRADI orginalnu maketu građevine sa najvažnijim arhitektnoskim elementima |
| **VII RAZRED** | PREPOZNA primjere urbanog i ruralnog prostora;  SKICIRA I IZRADI jednostavnu maketu sa motivima urbanog ili ruralnog prostora | | NAPRAVI RAZLIKU urbanog i ruralnog prostora, kao i visokogradnje, niskogradnje i hidrogradnje;  USPJEŠNO IZRADI maketu urbanog ili ruralnog prostora | | NAPRAVI RAZLIKU urbanog i ruralnog prostora, kao i visokogradnje, niskogradnje i hidrogradnje;  ESTETSKI PROCIJENI elemente urbanog i ruralnog prostora  Uspješno i originalno SKICIRA I KREIRA maketu urbanog ili ruralnog prostora |
| **VIII RAZRED** | UKRATKO OPIŠE pojam prostora i osnovne elemente scenskog prostora;  OSMISLI I SKICIRA scenski prostor | | UPOREDI I OBJASNI različite vrste i značenja scenskog prostora;  OPIŠE mogućnost planiranja scenskog prostora;  PRIMIJENI ključne aspekte scenskog prostora u skici | | PROCJENJUJE različite vrste scenskog prostora;  NAVODI primjere scenskog prostora i jasno ANALIZIRA sam pojam prostora;  KREATIVNO I ORIGINALNO osmišljava scenski prostor u formi skice |
| **IX RAZRED** | UKRATKO OPIŠE građevine različitih namjena, kao i primjere izgradnje unutrašnjih i spoljašnjih prostora;  OSMISLI I SKICIRA unutrašnji i spoljašnji prostor | | UPOREDI I OBJASNI različite vrste i značenja građevina;  OPIŠE planiranje i izgradnju unutrašnjih i spoljašnjih prostora;  PRIMIJENI ključne aspekte planiranja unutrašnjih i spoljašnjih prostora u skici | | PROCJENJUJE različite građevina, opisuje njihovu funkciju i estetski aspekt;  NAVODI primjere građevina u svijetu i okruženju;  KREATIVNO I ORIGINALNO osmišljava skice sa planovima/prikazima unutrašnjeg i spoljašnjeg prostora |
| **AKTIVNOSTI UČENJA** | - kroz djela iz istorije likovne umjetnosti i učeničke radove usvaja pojmove: arhitektura, prostor, urbani/ruralni prostor, scenski prostor, građevine različitih materijala, planiranje prostora, unutrašnji/spoljašnji prostor, prostor crnogorskog kulturnog nasljeđa (čas teorije);  - izvodi skicu sa prikazom: građevine koje pripadaju crnogorskom kulturnom nasljeđu, spavaće sobe, radne sobe, unutrašnjosti biblioteke, pozorišne scene, sela, urbane cjeline u crtačkim materijalima;  - međusobno i sa nastavnikom/com diskutuju o postignutim rezultatima, estetski procjenjuju učeničke radove, procjenjuju uspješnost izvedenosti | | | | |
| **PRAĆENJE** | -kako razumije pojmove: scenski prostor, scenografija, prostor, pozorište, scena, kostim, kostimografija, građevina, urbani/ruralni prostor, kulturno nasljeđe, planiranje prostora, visokogradnja, niskogradnja;  -koliko se uključuje u diskusije na času;  -koliko se angažuje i trudi u izvođenju zadate teme (crtačkim tehnikama ili izradom makete);  -koliko sarađuje, komunicira i estetski procjenjuje svoj rad i radove drugih učenika | | | | |
| **PROVJERAVANJE** (zadaci za provjeru) | / | / | | / | |
| **OBLICI PRAĆENJA I PROVJERAVANJA** | - PROTOKOL praćenja zalaganja i aktivnosti učenika u procesu nastave, ali i praćenja napredovanja učenika u skladu sa njegovim mogućnostima kao i praćenje učešća u diskusijama;  - USMENA provjera znanja o značenju likovnih pojmova, poznavanju likovnih materijala i tehnika;  - PREGLED učeničkog portfolia (skice, vježbe, likovni zadaci) | | | | |

|  |  |  |  |  |  |
| --- | --- | --- | --- | --- | --- |
| **OBLASTI UČENJA** za VI, VII, VIII i IX razred | **GRAFIKA** | | | | |
| **ISHODI UČENJA** (kriterijumi učenja i ocjenjivanja) **po razredima** | **Osnovni nivo**  *Uz pomoć nastavnika/ce:* | | **Srednji nivo**  *Uz minimalne sugestije nastavnika/ce:* | | **Viši nivo**  *Bez pomoći nastavnika/ce:* |
| **VI RAZRED** | USVOJI I PREPOZNA pojmove umjetnička i industrijska grafika;  SKICIRA jednostavno rješenje za djelo industrijske grafike  REALIZUJE otisak u tehnici karton štampe | | PREPOZNA I NAVEDE primjere industrijske i umjetničke gradike;  OSMIŠLJAVA I SKICIRA rješenje za industrijsku grafiku  USPJEŠNO realizuje skicu u tehnici karton štampe | | UPOREDI I ANALIZIRA različite industrijske i umjetničke grafike;  OSMIŠLJAVA I SKICIRA orginalnu ideju za industrijsku grafiku  PRECIZNO I UMJEŠNO izrađuje otisak u karton štampi |
| **VII RAZRED** | USVOJI pojmove otisak, matrica, grafički list, unikat, umjetnička/industrijska grafika;  SKICIRA I IZRADI jednostavnu skicu u tehnici linorez | | NAPRAVI RAZLIKU između industrijske i umjetničke grafike, definiše pojmove otisak, matrica, grafički list, unikat;  USPJEŠNO IZRADI skicu koju realizuje u tehnici linorez | | NAPRAVI RAZLIKU umjetničke i industrijske grafike, navodeći primjere za svaku;  DEIFINIŠE pojmove otisak, matrica, grafički list i unikat  Uspješno i originalno KREIRA skicu koju kasnije PRECIZNO I UMJEŠNO realizuje u linorez tehnici |
| **VIII RAZRED** | NABROJI tehnike visoke štampe;  OBJASNI pojam exlibris;  OSMISLI skicu za linorez i obradi matricu | | NABROJI I OBJASNI tehnike visoke štampe, a zatim OPIŠE način realizacije tehnika visoke štampe;  DEFINIŠE pojam exlibrisa;  OSMISLI skicu za linorez, obradi matricu i uspješno ŠTAMPA otisak | | NABROJI, OBJASNI I UPOREDI tehnike visoke štampe, a zatim OPIŠE način realizacije tehnika visoke štampe;  ANALIZIRA I UPOREDI karakteristike male grafike (exlibris) u odnosu na druge vrste grafika;  KREATIVNO I ORIGINALNO pristupa osmišljavanju skice za linorez;  PRECIZNO I DETALJNO obrađuje matricu i štampa otisak |
| **IX RAZRED** | UKRATKO OBJASNI pojmove kompjuterska animacija, vizuelna komunikacija i grafički dizajn;  REALIZUJE idejno rješenje grafičkog dizajna | | UPOREDI I OBJASNI različite vrste grafičkog dizajna, kompjuterske animacije i vizuelne komunikacije;  OBJASNI ulogu vizuelne komunikacije u savremenom društvu;  OSMISLI I IZRADI idejno rješenje grafičkog dizajna primjenjujuči njegove ključne odlike | | UPOREDI I OBJASNI različite vrste grafičkog dizajna, kompjuterske animacije i vizuelne komunikacije;  OBJASNI I KRITIČKI PROCJENJUJE ulogu vizuelne komunikacije i grafičkog dizajna u savremenom društvu;  OSMIŠLJAVA kreativno i originalno idejno rješenje za djelo grafičkog dizajna i REALIZUJE ga vješto |
| **AKTIVNOSTI UČENJA** | - kroz djela iz istorije likovne umjetnosti i učeničke radove usvaja pojmove: ambalaža, otisak, matrica, grafički list, umjetnička/industrijska grafika, exlibris, tehnika visoke štamoe, linorez, primjenjena grafika, grafički dizajn, kompjuterska animacija, vizuelna komunikacija (čas teorije);  - izvodi tehniku karton štampe/linoreza/grafičkog dizajna sa prikazom: ambalaže, portreta, pejzaža, apstraktne kompozicije, logoa, plakata, korice knjige  - međusobno i sa nastavnikom/com diskutuju o postignutim rezultatima, estetski procjenjuju učeničke radove, procjenjuju uspješnost izvedenosti | | | | |
| **PRAĆENJE** | -kako razumije pojmove: ambalaža, otisak, matrica, grafički list, umjetnička/industrijska grafika, exlibris, tehnika visoke štamoe, linorez, primjenjena grafika, grafički dizajn, kompjuterska animacija, vizuelna komunikacija  -koliko se uključuje u diskusije na času  -koliko se angažuje i trudi u izvođenju zadate teme u tehnici visoke štampe (linorez i karton štampa)  -koliko sarađuje, komunicira i estetski procjenjuje svoj rad i radove drugih učenika | | | | |
| **PROVJERAVANJE** (zadaci za provjeru) | / | / | | / | |
| **OBLICI PRAĆENJA I PROVJERAVANJA** | - PROTOKOL praćenja zalaganja i aktivnosti učenika u procesu nastave, ali i praćenja napredovanja učenika u skladu sa njegovim mogućnostima kao i praćenje učešća u diskusijama  - USMENA provjera znanja o značenju likovnih pojmova, poznavanju likovnih materijala i tehnika  - PREGLED učeničkog portfolia (skice, vježbe, likovni zadaci) | | | | |

1. Djelovi teksta koji slijedi preuzeti su iz priručnika Zoran Lalović, *Ocjenjivanje u funkciji razvoja učenika i unapređivanja nastave i učenja u školi*, Podgorica: Zavod za školstvo, 2020. [↑](#footnote-ref-1)
2. Preuzeto iz *Predmetni program: likovna kultura I, II, III, IV, V, VI, VII, VIII, IX razred osnovne škole*, Podgorica: Zavod za školstvo, 2017. [↑](#footnote-ref-2)